Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Luka 6:1-49
6 Awe pe sabata, alepita mu mabala ya ngano, na basambi bakwe baletimpula+ imitwe ya ngano, baleifikina mu minwe no kulya.+2 Na baFarise bamo batile: “Cinshi mulecitila icishasuminishiwa+ ukucita pe sabata?”+3 Lelo Yesu abaswike ati: “Bushe tamwabelenga ico Davidi+ acitile ilyo ena na bali pamo nankwe baumfwile insala?+4 Ifyo aingiile mu ng’anda ya kwa Lesa no kupoka imikate ya kutuula+ kuli Lesa no kulya, kabili apeeleko imo abaume abali nankwe, icishasuminishiwa ku muntu nangu umo ukulya kano fye kuli bashimapepo?”+5 Kabili abebele ati: “Umwana wa muntu e Mwine we sabata.”+6 Pe sabata+ na limbi, aingile mwi sunagoge alasambilisha. Kabili mwali umuntu uo ukuboko kwakwe ukwa ku kulyo kwali ukwalemana.+7 Awe bakalemba na baFarise balemulolekesha+ ukuti bamone nga alaposha pe sabata, pa kuti basange apa kumupeelela umulandu.+8 Lelo alishibe ifyo baletontonkanya,+ kabili aebele umuntu uwa kuboko ukwalemana ati: “Ima, iminina pa kati.” Na o aliimine, aiminina.+9 E lyo Yesu atile kuli bena: “Lekeni imwipusheko, Bushe calisuminishiwa pe sabata ukucita icisuma+ nelyo ukucita icabipa, ukupususha umuntu nelyo ukumwipaya?”+10 Kabili aloleshe bonse abalipo, aeba umuntu ati: “Fungulula ukuboko kobe.” Na o alikufungulwile, no kuboko kwakwe kwalipolele.+11 Lelo balikalipe nga nshi, kabili batendeke ukulanshanya ifyo bengacita kuli Yesu.+12 Mu nshiku shilya, aile mu lupili mu kupepa,+ kabili aikele ubushiku bonse alepepa kuli Lesa.+13 Lelo ilyo bwacele, aitile abasambi bakwe no kusalapo abasambi ikumi na babili (12), abo ainike ati “abatumwa”:+14 Simone, uo kabili ainike ishina limbi ati Petro,+ na Andrea munyina, na Yakobo na Yohane,+ na Filipi+ na Batolomeo,15 na Mateo na Toma,+ na Yakobo mwana Alfeo, na Simone uo baleita ati “uwacincila,”+16 na Yuda umwana wa kwa Yakobo, na Yuda Iskariote, uwamufutwike.+17 Kabili alitentemwike na bo no kwikala apatambalala, kabili pali ibumba ilikalamba ilya basambi bakwe, na cinkupiti+ wa bantu abafumine monse mu Yudea na mu Yerusalemu na mu mishi ya ku lulamba lwa bemba iya Turi na Sidone, abaishile mu kumfwa kuli ena na ku kundapwa amalwele.+18 Alyundepe na balya imipashi yakowela yalecusha.19 Ne bumba lyonse lyalefwaya ukumukumya,+ pantu amaka+ yalefuma muli ena no kuundapa bonse.20 Kabili ainwine amenso yakwe no kulolesha abasambi bakwe, alabeba ati:+“Mwalipaalwa mwe bapiina,+ pantu ubufumu bwa kwa Lesa bwenu.21 “Mwalipaalwa mwe bomfwa insala+ nomba, pantu mukekuta.+“Mwalipaalwa mwe balila nomba, pantu mukaseka.+22 “Mwalipaalwa nga abantu bamupata,+ kabili nga bamukaana no kumupontela no kumusaalula+ ukuti muli babi pa mulandu wa Mwana wa muntu.23 Sekeleleni muli bulya bushiku no kusansamuka nga nshi, pantu, moneni! icilambu cenu cikalamba mu muulu, pantu ifi fine e fyo ne fikolwe fyabo fyalecita kuli bakasesema.+24 “Lelo we bulanda kuli imwe mwe bakankaala,+ pantu mulepokelela icisansamushi cenu conse.+25 “We bulanda we kuli imwe mwe bekuta nomba, pantu mukomfwa insala.+“We bulanda we kuli imwe, mwe baseka nomba, pantu mukaloosha no kulila.+26 “We bulanda we kuli imwe, nga abantu bonse balelanda ifisuma pali imwe, pantu ifi fine e fyo ne fikolwe fyabo fyalecita kuli bakasesema wa bufi.+27 “Lelo nde-eba mwe baleumfwa, nati, Muletemwa abalwani benu,+ mulecita ifisuma+ ku bamupata,28 mulepaala abamutiipwila, mulepepelako abamutuka.+29 Uwa kutoba ulupi pe saya limo;+ mupeele ne libiye; no wa kupoka+ ica kufwala cobe ica ku nse, wimukaanya ne ca kufwala ca mu kati.30 Onse uulekulomba, umupeele,+ no ulekupoka ifintu fyobe wilamupinda.31 “Kabili ifyo mufwaya abantu bamucitile, e fyo na imwe mulebacitila.+32 “Kabili nga mwatemwa fye abamutemwa, cinshi abantu bengamutashishapo? Pantu na babembu na bo batemwa fye ababatemwa.+33 Kabili nga mwacita ifisuma ku bamucitila ifisuma, cinshi abantu bengamutashishapo? Na babembu na bo e fyo bacita ifyo fine.+34 Kabili nga mwakongwesha ukwabula ukufwaya isha kulundapo+ kuli abo mucetekele ukuti bakamubwesesha, ninshi cisuma nshi mwacita? Na babembu balakongwesha ababembu banabo ukwabula ukulomba ukuti babalundilepo pa kuti na bo bababweseshe icipimo cimo cine.+35 Lelo muletemwa abalwani benu no kulacita ifisuma kabili mulekongwesha+ ukwabula ukufwaya ica kulundapo, kabili ukwabula ukusubila ukuti bakamubwesesha, ne cilambu cenu cikaba icikalamba, kabili mukaba abana ba Wapulamo,+ pantu wa cikuuku+ ku bashitasha na ku babifi.36 Muleba no luse, nga filya Shinwe aba uwa luse.+37 “Kabili mwilapingula bambi, na imwe tabakamupingule nakalya;+ kabili mwilapeela umuntu umulandu, ninshi tabakamupeele umulandu nakalya. Mule-elela, na imwe bakamwelela.+38 Mulepeela, na imwe abantu bakulamupeela.+ E lyo bakamupeela muli tumba wenu icipimo icisuma, icashindailwa, ico basunkanya bwino bwino kabili icaisula. Pantu ku cipimo ico mupiminako bambi, e ko na imwe bakamupimina.”+39 E lyo abomine ne pinda ati: “Bushe impofu kuti yatungulula impofu ibiye? Bushe shonse shibili te kuti shiwile mu cilindi?+40 Umusambi tacila kasambilisha wakwe, lelo onse uo basambilisha bwino akaba nga kasambilisha wakwe.+41 Nga kanshi cinshi ulolesesha akacani akali mu linso lya munobe, lelo taulemona umulando uuli mu linso lyobe?+42 Bushe kuti waeba shani umunobe ati, ‘Munyinane, leka nkufumye akacani mu linso,’ lelo we mwine taulemona umulando uuli mu linso lyobe?+ We wa bumbimunda we! Utale ufumye umulando mu linso lyobe,+ e lyo walamona bwino ifya kufumya akacani akali mu linso lya munobe.+43 “Pantu takwaba umuti uusuma uutwala ifisabo ifyabipa; kabili takwaba umuti uwabipa uutwala ifisabo ifisuma.+44 Pantu umuti onse bawishibila ku fisabo fya uko.+ Na bantu tabasaba amakunyu ku myunga, nangu imyangashi ku cimpusa ca myunga.+45 Umuntu umusuma afumya ifisuma mu cipao icisuma+ ica mu mutima wakwe, lelo umubifi afumya ifyabipa mu cipao cakwe ica bubifi; pantu ifyaisula mu mutima wa muntu, no kulanda e fyo alanda.+46 “E ico cinshi munjitila ati, ‘Shikulu! Shikulu!’ lelo tamucita ifyo nsosa?+47 Onse uwaisa kuli ine no kumfwa amashiwi yandi no kulayakonka, nalamulanga uo apala:+48 Apala umuntu uwakuulile ing’anda, uwaimbile ukufika pa mwalala no kubikapo umufula. Awe ilyo mulamba+ aishile, umumana wapamine pa ng’anda, lelo tawali na maka ya kuisunkaanya, pa mulandu wa kuti yalikuulilwe bwino.+49 Lelo uwaumfwa amashiwi yandi no kukanayakonka,+ apala umuntu uwakuulile ing’anda pa mushili apabula umufula wa kukuulapo. Awe umumana waumine ku ng’anda, na po pene yalibongolweke, no kubongoloka+ kwa ng’anda ilya kwalibipile nga nshi.”+
bem_Latn kam_Latn bem_Latn bem_Latn bem_Latn kam_Latn cjk_Latn bem_Latn